
DR 31.10.2016                                                                                                                                                   101               

 

Tuan Yang di-Pertua, adalah penting untuk kita memastikan apakah fakta dan 
apakah auta agar Dewan yang mulia ini tidak disemarakkan dengan spekulasi, andaian dan 
persepsi yang melanda negara dalam era media sosial tanpa sempadan ini. Keganasan 
persepsi tanpa berlandaskan fakta boleh menjejaskan pembangunan ekonomi negara, 
merosakkan mental dan fizikal masyarakat malah boleh menyebabkan runtuhnya sesebuah 
tamadun.  

Tuan Yang di-Pertua, mari kita lihat kembali fakta-fakta ekonomi tersebut. Fakta 
yang pertama, Bajet 2017 ini telah memperuntukkan sebanyak RM260 bilion untuk 
pengurusan negara iaitu peningkatan 3.4 peratus dari peruntukan bajet tahun 2016 yang 
diubah suai. Dengan kata lain, persepsi yang mengatakan negara hampir muflis adalah 
bukan fakta kerana negara yang hampir muflis tidak mungkin akan dapat menyediakan 
peruntukan sebanyak RM260 bilion untuk rakyatnya.  

Fakta yang kedua, pertumbuhan keluaran negara kasar KDNK adalah 4.1 peratus 
iaitu di antara 4 hingga 4.5 peratus yang disasarkan pada tahun 2016 dan anjuran 
pertumbuhan KDNK pada tahun 2017 adalah di antara empat hingga lima peratus.  

■1920 

 Adalah jelas negara masih mencatatkan pertumbuhan ekonomi yang sihat 
sungguhpun kita akui terdapat kelembapan dalam beberapa sektor tertentu. Kelembapan 
pertumbuhan ekonomi adalah cabaran-cabaran ekonomi yang dihadapi oleh semua negara 
dalam dunia ini. 

 Fakta yang ketiga. Pelaburan langsung yang mencatatkan pelaburan yang 
berjumlah RM28 bilion pada separuh tahun pertama tahun ini iaitu peningkatan 32 peratus 
jika dibandingkan tempoh masa yang sama pada tahun lepas. Ini membuktikan bahawa 
pelabur asing masih menaruh keyakinan terhadap persekitaran pelaburan di negara kita. 
Tidak mungkin para pelabur asing akan menambah pelaburan jika mereka tidak mempunyai 
keyakinan kepada ekonomi kita dan juga jika mereka tidak ada keyakinan kepada 
pengurusan negara kita. 

 Fakta keempat. Defisit fiskal adalah 3.1 peratus pada tahun 2016 dan kerajaan 
menyasarkan 3.0 peratus defisit fiskal pada tahun hadapan. Jelas kerajaan kita adalah 
kerajaan yang berdisiplin dalam pengurusan ekonomi dan ia diakui oleh agensi ekonomi 
luar negara seperti Moody’s yang mengatakan bahawa sasaran defisit fiskal yang menurun 
adalah langkah yang berdisiplin dan akan memberi penarafan kredit yang lebih baik untuk 
Malaysia. Sungguhpun harga minyak mentah dunia telah menurun lebih 50 peratus dan 
pendapatan kerajaan dari Petronas telah berkurang dengan begitu banyak, keupayaan kita 
masih baik dalam memastikan perkhidmatan untuk rakyat diteruskan. Hal ini juga 
bermaksud kerajaan boleh membayar hutang negara yang ada sekarang. 

 Fakta kelima. Agensi penarafan antarabangsa Fitch telah memberi penarafan 
kredit A minus kepada Malaysia berbanding dengan negara-negara jiran seperti Vietnam - 
BB minus; Thailand - BBB plus; dan Philipines - BBB minus iaitu penarafan dalam kelompok 
yang sama dengan ekonomi Asia yang lebih maju dan besar seperti Jepun – ‘A’; China - ‘A’ 
plus; dan Korea - AA minus. Ini adalah pengiktirafan dari agensi penarafan antarabangsa 
yang meneliti kedudukan kewangan negara-negara di dunia.  

 Tuan Yang di-Pertua, saya boleh menyebut banyak lagi fakta ekonomi yang ada 
tetapi apa yang ingin saya sarankan terutamanya kepada rakan-rakan yang membangkang 
kerajaan ialah supaya kita sama-sama membantu dalam pengurusan ekonomi negara 
dalam ketidaktentuan ekonomi global dengan memberi cadangan-cadangan bagaimana kita 
boleh mengukuhkan keadaan ekonomi negara. Ini adalah untuk mensejahterakan rakyat. 
Janganlah hanya mencemuh usaha-usaha yang ingin dilaksanakan oleh kerajaan yang 
sedia ada dan bertepuk tangan jika ekonomi negara menghadapi masalah dan merudum. 
Saya percaya rakyat memilih wakil-wakil untuk mewakili mereka di Dewan yang mulia ini 
lebih suka jika wakil-wakil mereka berfikiran positif untuk pembinaan negara dan bukan 
hanya untuk kepentingan politik yang sempit sahaja. 

 Tuan Yang di-Pertua, izinkan saya untuk fokus kepada isu-isu yang ingin saya 
ketengahkan dalam perbahasan Bajet 2017 ini dengan memberi masa kepada isu-isu yang 
dekat dengan saya iaitu isu kesihatan, isu perubatan, isu pesakit dan rakyat. Walaupun 
dalam kesihatan dan perubatan ini sebenarnya banyak isu tetapi sudah tentu saya tidak 
dapat menghabiskan kesemuanya.  



Tuan Yang di-Pertua, adalah penting untuk kita memastikan apakah fakta dan apakah auta agar Dewan yang mulia ini tidak disemarakkan dengan spekulasi, andaian dan persepsi yang melanda negara dalam era media sosial tanpa sempadan ini. Keganasan persepsi tanpa berlandaskan fakta boleh menjejaskan pembangunan ekonomi negara, merosakkan mental dan fizikal masyarakat malah boleh menyebabkan runtuhnya sesebuah tamadun. Tuan Yang di-Pertua, mari kita lihat kembali fakta-fakta ekonomi tersebut. Fakta yang pertama, Bajet 2017 ini telah memperuntukkan sebanyak RM260 bilion untuk pengurusan negara iaitu peningkatan 3.4 peratus dari peruntukan bajet tahun 2016 yang diubah suai. Dengan kata lain, persepsi yang mengatakan negara hampir muflis adalah bukan fakta kerana negara yang hampir muflis tidak mungkin akan dapat menyediakan peruntukan sebanyak RM260 bilion untuk rakyatnya. Fakta yang kedua, pertumbuhan keluaran negara kasar KDNK adalah 4.1 peratus iaitu di antara 4 hingga 4.5 peratus yang disasarkan pada tahun 2016 dan anjuran pertumbuhan KDNK pada tahun 2017 adalah di antara empat hingga lima peratus. #1920. Adalah jelas negara masih mencatatkan pertumbuhan ekonomi yang sihat sungguhpun kita akui terdapat kelembapan dalam beberapa sektor tertentu. Kelembapan pertumbuhan ekonomi adalah cabaran-cabaran ekonomi yang dihadapi oleh semua negara dalam dunia ini. Fakta yang ketiga. Pelaburan langsung yang mencatatkan pelaburan yang berjumlah RM28 bilion pada separuh tahun pertama tahun ini iaitu peningkatan 32 peratus jika dibandingkan tempoh masa yang sama pada tahun lepas. Ini membuktikan bahawa pelabur asing masih menaruh keyakinan terhadap persekitaran pelaburan di negara kita. Tidak mungkin para pelabur asing akan menambah pelaburan jika mereka tidak mempunyai keyakinan kepada ekonomi kita dan juga jika mereka tidak ada keyakinan kepada pengurusan negara kita. Fakta keempat. Defisit fiskal adalah 3.1 peratus pada tahun 2016 dan kerajaan menyasarkan 3.0 peratus defisit fiskal pada tahun hadapan. Jelas kerajaan kita adalah kerajaan yang berdisiplin dalam pengurusan ekonomi dan ia diakui oleh agensi ekonomi luar negara seperti Moody's yang mengatakan bahawa sasaran defisit fiskal yang menurun adalah langkah yang berdisiplin dan akan memberi penarafan kredit yang lebih baik untuk Malaysia. Sungguhpun harga minyak mentah dunia telah menurun lebih 50 peratus dan pendapatan kerajaan dari Petronas telah berkurang dengan begitu banyak, keupayaan kita masih baik dalam memastikan perkhidmatan untuk rakyat diteruskan. Hal ini juga bermaksud kerajaan boleh membayar hutang negara yang ada sekarang. Fakta kelima. Agensi penarafan antarabangsa Fitch telah memberi penarafan kredit A minus kepada Malaysia berbanding dengan negara-negara jiran seperti Vietnam- BB minus; Thailand- BBB plus; dan Philipines- BBB minus iaitu penarafan dalam kelompok yang sama dengan ekonomi Asia yang lebih maju dan besar seperti Jepun- 'A'; China- 'A' plus; dan Korea- AA minus. Ini adalah pengiktirafan dari agensi penarafan antarabangsa yang meneliti kedudukan kewangan negara-negara di dunia. Tuan Yang di-Pertua, saya boleh menyebut banyak lagi fakta ekonomi yang ada tetapi apa yang ingin saya sarankan terutamanya kepada rakan-rakan yang membangkang kerajaan ialah supaya kita sama-sama membantu dalam pengurusan ekonomi negara dalam ketidaktentuan ekonomi global dengan memberi cadangan-cadangan bagaimana kita boleh mengukuhkan keadaan ekonomi negara. Ini adalah untuk mensejahterakan rakyat. Janganlah hanya mencemuh usaha-usaha yang ingin dilaksanakan oleh kerajaan yang sedia ada dan bertepuk tangan jika ekonomi negara menghadapi masalah dan merudum. Saya percaya rakyat memilih wakil-wakil untuk mewakili mereka di Dewan yang mulia ini lebih suka jika wakil-wakil mereka berfikiran positif untuk pembinaan negara dan bukan hanya untuk kepentingan politik yang sempit sahaja. Tuan Yang di-Pertua, izinkan saya untuk fokus kepada isu-isu yang ingin saya ketengahkan dalam perbahasan Bajet 2017 ini dengan memberi masa kepada isu-isu yang dekat dengan saya iaitu isu kesihatan, isu perubatan, isu pesakit dan rakyat. Walaupun dalam kesihatan dan perubatan ini sebenarnya banyak isu tetapi sudah tentu saya tidak dapat menghabiskan kesemuanya.